CELEX: 62011CO0117
Language: fi
Date: 2012-01-19
Title: Unionin tuomioistuimen määräys (seitsemäs jaosto) 19.1.2012.#Purple Parking Ltd ja Airparks Services Ltd vastaan The Commissioners for Her Majesty's Revenue & Customs.#Työjärjestyksen 104 artiklan 3 kohdan ensimmäinen alakohta – Verotus – Arvonlisävero – Kuudes direktiivi – 28 artiklan 2 kohdan a alakohta – 28 artiklan 3 kohdan b alakohta – Tiettyjä kuljetuspalveluja koskeva verovapautus – Liiketoimi, jossa yhdistyvät ajoneuvon pysäköintipalvelu ja matkustajien kuljetuspalvelu pysäköintialueen ja lentokentän välillä – Kahden erillisen palvelun tai yhden ainoan palvelun olemassaolo – Verotuksen neutraalisuuden periaate.#Asia C‑117/11.

Unionin tuomioistuimen määräys (seitsemäs jaosto) 19.1.2012 – Purple Parking ja Airparks Services vastaan Commissioners for
            Her Majesty’s Revenue & Customs
      (asia C‑117/11)
      Työjärjestyksen 104 artiklan 3 kohdan ensimmäinen alakohta – Verotus – Arvonlisävero – Kuudes direktiivi – 28 artiklan 2 kohdan a alakohta – 28 artiklan 3 kohdan b alakohta – Tiettyjä kuljetuspalveluja koskeva verovapautus – Liiketoimi, jossa yhdistyvät ajoneuvon pysäköintipalvelu ja matkustajien kuljetuspalvelu pysäköintialueen ja lentokentän
         välillä – Kahden erillisen palvelun tai yhden ainoan palvelun olemassaolo – Verotuksen neutraalisuuden periaate
      
      Verotus – Jäsenvaltioiden lainsäädännön yhdenmukaistaminen – Liikevaihtoverot – Yhteinen arvonlisäverojärjestelmä – Palvelujen suoritus – Useasta osatekijästä koostuvat liiketoimet – Palvelut, jotka muodostuvat yhtäältä ajoneuvojen pysäköimisestä lentokentän ulkopuolella olevalle pysäköintialueelle ja toisaalta
         matkustajien kuljettamisesta kyseisen pysäköintialueen ja lentokentän välillä – Liiketoimi, joka on katsottava yhdeksi moniosaiseksi suoritukseksi (Neuvoston direktiivi 77/388; neuvoston direktiivi 92/111)
         (ks. 41 kohta ja tuomiolauselman 1 kohta)
      
      Aihe
      
         
               Ennakkoratkaisupyyntö − Upper Tribunal (Tax and Chancery Chamber) − Jäsenvaltioiden liikevaihtoverolainsäädännön yhdenmukaistamisesta
                  – yhteinen arvonlisäverojärjestelmä: yhdenmukainen määräytymisperuste – 17.5.1977 annetun neuvoston direktiivin 77/388/ETY
                  (EYVL L 145, s. 1) tulkinta – Jäsenvaltioiden mahdollisuus pitää voimassa verovapautukset, joihin liittyy edeltävässä vaiheessa
                  maksetun arvonlisäveron palauttaminen – Kansallisessa säännöstössä tiettyjen kuljetuspalvelujen osalta voimassa pidetty verovapautus,
                  johon liittyy arvonlisäveron palauttaminen – Toimija, joka tarjoaa lentomatkustajille ajoneuvon pysäköintipalvelua, johon
                  liittyy pysäköintialueen ja lentokentän välinen kuljetuspalvelu – Onko liiketoimi katsottava arvonlisäveron kannalta yhdeksi
                  ainoaksi palveluksi vai useiksi erillisiksi palveluiksi?
               
            Ratkaisu
      Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste
         – 17.5.1977 annettua kuudetta neuvoston direktiiviä 77/388/ETY, sellaisena kuin se on muutettuna 14.12.1992 annetulla neuvoston
         direktiivillä 92/111/ETY, on tulkittava siten, että sovellettavaa arvonlisäverokantaa määritettäessä ajoneuvon pysäköintipalvelu
         ”off-airport”-pysäköintialueelle ja mainitun ajoneuvon matkustajien kuljetuspalvelu tämän pysäköintialueen ja kyseisen lentokentän
         terminaalin välillä on käsiteltävässä asiassa vallitsevan kaltaisissa olosuhteissa katsottava yhdeksi moniosaiseksi suoritukseksi,
         jossa pysäköintipalvelun merkitys on hallitseva.